ANC vra openbare deelname rakende omstrede inligtingswetFoto: Nardus Engelbrecht/SAPA Die ANC sê in ŉ verklaring die Wet op die Beskerming van Inligting is op 20 September “tydelik” aan die parlementêre program onttrek ten einde verdere konsultasies te hou met belangegroepe en die burgerlike samelewing. Die komitee wat gestig is sal ten doel hê om ŉ koördinerende rol te speel tussen verteenwoordigers van die burgerlike samelewing en ander belangstellendes. Die ANC sê daar sal openbare vergaderings gehou word in al nege provinsies. Die ANC se studiegroep rakende die wet sal intussen alle mondelikse en skriftelike voorleggings oorweeg. Voorleggings rakende die wetsontwerp kan via epos gestuur word na [email protected] of gefaks word na: 086 7316737. Dit kan ook gepos word na ANC Information Bill Office, Parliament of the Republic of South Africa, P O Box 15, Cape Town, 8000. Enige telefoniese navrae kan gerig word aan mnr. S Ntushelo by 021 403 2643. Kommentaar kan ook gepos word op die ANC se amptelike Facebook-blad: “African National Congress (Parliament)”.